OpenLLM-France/wikimedia huggingface dataset:
# Vocalise

Vocalise va ser una cançó cantada pel famós cantant Eduard Khil (Smolensk, 4 de setembre de 1934 – Sant Petersburg 4 de juny de 2012). La cançó Vocalise també coneguda per trololó dintre del món del Youtube va ser escrita l'any 1976 per Arkadi Ostrovski.

## Història

La cançó Vocalise és d'una llarga tradició d'àmbit nacional rus, i va ser escrita per Arkadi Ostrovski. Va ser pujada a la pàgina web Youtube per primer cop el 26 de novembre de l'any 2009 per un usuari anomenat KamoKatt. Eduard Khil canta una peça anomenada "Estic molt content, per fi torno a casa".
A partir del 29 de maig 2012, el vídeo va passar-se a dir: “Mr. Trololo original upload” i va rebre més de 12 milions de punts de visites o visualitzacions. La cançó ha venut en total més de 12.000.000 còpies a nivell nacional i internacional, fent-se molt popular tant a Rússia com a la resta del món. El vídeo s'utilitza sovint com una broma.
El 26 de març, Khil va ser entrevistat per Radio Free Europe Radio Liberty, esmentant que ell va descobrir la fama del seu vídeo a Internet després d'escoltar al seu net taral·lejar la cançó.

## Descripció

Vocalise és una cançó d'una sola veu, format per un solista i els seus corresponents musics. La cançó Vocalise es caracteritza pel fet que la lletra de la cançó no són paraules sinó que es caracteritza per ser un escat. La cançó és un exemple de la tradició Vokaliz, un estil de cantar similar a la pantomima i l'esclat de nord-americà de la dècada del 1920.

## Actuacions i aparicions

El 13 d'abril de 2010, un usuari de YouTube anomenat: Murinskiy va pujar un vídeo titulat: “Trololó man now” amb Khil interpretant la cançó en un carrer cobert de neu, acumulant més de 10.800 vots i 620 comentaris.
El 7 de gener de 2012, l'usuari de YouTube DavidSM123 va presentar un vídeo de Khil interpretant la cançó en un programa de varietats de Rússia.
Més tard la cançó va aparèixer en una sèrie de dibuixos animats anomenat Family Guy on es mostrava dibuixat el senyor Eduard Khil, el cantant propi de la cançó, cantant la cançó amb els protagonistes de la sèrie, en un bar.
Últimament, el 2012 s'ha associat molt en moltes pàgines webs d'entreteniment, les més conegudes han estat: Cuanto Cabrón (CC) y Cuanta Razón (CR) barrejant imatges de la cançó vocalise amb uns “memes” (cares dibuixades) així creant una vinyeta graciosa, en aquest cas, la més utilitzada en aquesta cançó ha sigut el “meme” "troll face" que fa referència al so de trololó que es produeix a la cançó vocalise.

## Referències

* http://knowyourmeme.com/memes/trololo-russian-rickroll

## Enllaços externs

* http://trololololololololololo.com/ Arxivat 2010-03-08 a Wayback Machine.
* http://www.youtube.com/watch?v=F4zEAPZxtBA
* http://www.youtube.com/watch?v=g1CJijhGnfo&feature=related
# Rand

El rand (mot afrikaans) és la moneda de Sud-àfrica. El codi ISO 4217 és ZAR i s'utilitza l'abreviació R. Se subdivideix en 100 cèntims (cents), abreujats c. El rand també és moneda de curs legal a Lesotho (juntament amb el loti), Namíbia (juntament amb el dòlar namibià) i Swazilàndia (juntament amb el lilangeni).

## Història

El rand es va introduir el 1961 (any en què Sud-àfrica es va convertir en una república independent) en substitució de la lliura sud-africana, a raó de 2 rands per lliura, o 10 xílings per rand. El nom de la moneda prové de l'afrikaans Witwatersrand (literalment la Serralada de les Aigües Blanques), regió muntanyosa on es troba la ciutat de Johannesburg i on es van trobar la majoria de reserves d'or de Sud-àfrica.

## Monedes i bitllets

Emès pel Banc de Reserva de Sud-àfrica (en anglès South African Reserve Bank, en afrikaans Suid-Afrikaanse Reserwebank, en zulu LiBhangi leSilulu leNingizimu Afrika, en xosa IBhanki Enguvimba yoMzantsi Afrika, etc.), en circulen monedes de 5, 10, 20 i 50 cèntims i d'1, 2 i 5 rands, i bitllets de 10, 20, 50, 100 i 200 rands. Els nous bitllets porten inscripcions en les onze llengües oficials sud-africanes: afrikaans, anglès, ndebele, sesotho, sotho del nord, swazi, tsonga, tswana, venda, xosa i zulu.

## Taxes de canvi

* 1 EUR = 16,89 ZAR (2016-01-04)
* 1 USD = 15,58 ZAR (2016-01-04)

## Vegeu també

* Unió monetària

## Enllaços externs

* (anglès) Banc de Reserva de Sud-àfrica Arxivat 2011-03-19 a Wayback Machine.
# Pala de la Roda

La Pala de la Roda és una pala del terme de la Torre de Cabdella, al Pallars Jussà, dins del seu terme primigeni.
Està situada en el vessant sud-oest del contrafort nord-occidental del Montsent de Pallars, al sud-est de l'embassament de Sallente, a llevant del primer tram del Flamisell.
Davalla d'aquesta pala el barranc del Ginente.

## Enllaços externs

* Institut Cartogràfic de Catalunya
# Maria Contreras Coll

Maria Contreras Coll (Barcelona, 1991) és una fotògrafa catalana. És graduada en Belles Arts per la Universitat de Barcelona i té un postgrau en Fotoperiodisme per la Universitat Autònoma de Barcelona. La seva fotografia exposa qüestions socials des d’una perspectiva íntima, especialment temes com el gènere i els drets de les dones. Després de treballar, durant un any, al voltant de la crisi de refugiats i migrants a Europa, va establir-se durant dos anys al Nepal, on va retratar la lluita de les dones contra les restriccions menstruals. Actualment està treballant en un projecte sobre violència sexual a Espanya amb el suport de la Beca Joana Biarnès, i explora els conceptes de dona i religió a diferents parts del món gràcies al suport de la National Geographic Society. És membre de Women Photograph, exploradora de National Geographic 2020-2021 i actualment participa en el programa de mentoratge de l’Anderson Ranch Arts Center. La seva feina ha estat publicada a The New York Times, The Washington Post, Marie Claire o La Vanguardia, i s’ha exposat a Dubai, Londres o Barcelona. És professora convidada i tutora a la UAB, i recentment ha estat guardonada amb un POY Latam pel seu treball al Nepal.

## Premis i reconeixements

* 2021 Premi Nacional de Cultura.

## Referències

* ↑ Serra, Laura. «Del Nepal a la parròquia de Santa Anna: la fotògrafa que busca la humanitat dins el drama», 04-01-2021. [Consulta: 28 maig 2021].
* ↑ «Premis Nacionals de Cultura 2021». [Consulta: 27 maig 2021].
* ↑ «Narcís Comadira, Maria Contreras Coll, Maria Carme Dalmau, Mónica Rikić i el Dansàneu, Premis Nacionals de Cultura». [Consulta: 27 maig 2021].

## Enllaços externs

* Entrevistamos a la fotógrafa documental y exploradora de National Geographic Maria Contreras Coll
# Pavillón Municipal dos Deportes de Pontevedra

El Pavillón Municipal dos Deportes és un recinte poliesportiu de la ciutat de Pontevedra, a Galícia. En ell juguen els seus partits com a local el SD Teucro d'handbol, el Leis Pontevedra de futbol sala i el CB Ciudad de Pontevedra de bàsquet. Va ser dissenyat per Alejandro de la Sota el 1966 i té capacitat per a 4.000 espectadors.
# Resolució 1889 del Consell de Seguretat de les Nacions Unides

La Resolució 1889 del Consell de Seguretat de les Nacions Unides va ser adoptada per unanimitat el 5 d'octubre de 2009

## Resolució

El Consell de Seguretat ha demanat aquest matí una àmplia gamma de mesures per enfortir la participació de les dones en totes les fases dels processos de pau, centrant-se en el període posterior als acords de pau, ja que va començar una intensa discussió sobre el tema.
Mitjançant l'aprovació unànime de la resolució 1889 (2009), el Consell va reafirmar la seva marcada resolució 1325 de l'any 2000 sobre "dones i pau i seguretat" i va condemnar la persistència de la violència sexual contra les dones en situacions de conflicte i postconflicte. Va instar els Estats membres, els òrgans de les Nacions Unides, els donants i la societat civil a garantir que la protecció i l'empoderament de les dones es tinguessin en compte durant l'avaluació i la planificació de les necessitats postconflicte i es fessin en el finançament i programació posteriors.
També va demanar a tots els participants en la planificació dels programes de desarmament, desmobilització i integració, en particular, tenir en compte les necessitats de dones i noies associades amb grups armats, així com les necessitats dels seus fills.
A través del text, el Consell va demanar al Secretari General que presentés un informe en un termini de dotze mesos centrat en dones en situacions posteriors a conflictes i que garantís la cooperació entre el representant especial del secretari general sobre els nens i els conflictes armats i el representant especial sobre Violència sexual en conflictes armats, el nomenament dels quals havia estat sol·licitat per la resolució de la setmana passada 1888 (2009).
La cessació del conflicte no ha de tenir com a conseqüència la marginació de dones i nenes ni la seva relegació a papers estereotípics, va dir el secretari general adjunt de les Nacions Unides, Asha-Rose Migiro, que va obrir la discussió en nom del secretari general Ban Ki-moon.

## Vegeu també

* Llista de resolucions del Consell de Seguretat de les Nacions Unides 1801 a la 1900 (2008 – 2009)

## Referències

* ↑ «Security Council Urges Renewed Measures to Improve Women's Participation in Peace Processes, Reaffirming Key Role Women Can Play in Rebuilding War-Torn Societies». United Nations, 05-10-2009.

## Enllaços externs

* PDF Text de la Resolució a UN.org
# Volta a Eslovènia 2015

La Volta a Eslovènia 2015, 22a edició de la Volta a Eslovènia, es disputà entre el 18 i el 21 de juny de 2015 sobre un recorregut de 534,8 km repartits entre quatre etapes, amb inici a Ljubljana i final a Novo Mesto. La cursa formava part del calendari de l'UCI Europa Tour 2015, amb una categoria 2.1.
El vencedor fou l'esolovè Primož Roglič (Adria Mobil), per davant l'espanyol Mikel Nieve (Team Sky) i el també eslovè Jure Golčer (Felbermayr-Simplon Wels), segon i tercer respectivament. Davide Apollonio (GW Erco Shimano) guanyà la classificació per punts, Mauro Finetto (Southeast) la de la muntanya, Domen Novak (Adria Mobil) la dels joves i l'Adria Mobil la dels equips.

## Equips

L'organització convidà a prendre part en la cursa a tres equips World Tour, vuit equips continentals professionals, cinc equips continentals i un equip nacional:
* equips World Tour: Lampre-Merida, Team Katusha, Team Sky
* equips continentals professionals: GW Erco Shimano, Bardiani CSF, Colombia, Nippo-Vini Fantini, RusVelo, Southeast, Topsport Vlaanderen-Baloise, UnitedHealthcare
* equips continentals: Adria Mobil, Radenska Ljubljana, Meridiana Kamen Team, Felbermayr-Simplon Wels, d'Amico-Bottecchia
* equips nacional: Selecció d'Eslovènia

## Etapes

| Etapa | Data | Recorregut | Km | Vencedor d'etapa | Líder de la general |
| 1a | 18 de juny | Ljubljana - Ljubljana | 8,8 km | Artiom Ovetxkin (RUS) | Artiom Ovetxkin (RUS) |
| 2a | 19 de juny | Škofja Loka - Kočevje | 182 km | Pierpaolo De Negri (ITA) | Artiom Ovetxkin (RUS) |
| 3a | 20 de juny | Dobrovnik - Trije Kralji | 178,5 km | Primož Roglič (SLO) | Primož Roglič (SLO) |
| 4a | 21 de juny | Rogaška Slatina - Novo Mesto | 165,5 km | Marko Kump (SLO) | Primož Roglič (SLO) |

## Classificació final

| | Ciclista | Equip | Temps |
| 1 | Primož Roglič (SLO) | Adria Mobil | 13h 42' 16" |
| 2 | Mikel Nieve (ESP) | Team Sky | + 5" |
| 3 | Jure Golčer (SLO) | Felbermayr-Simplon Wels | + 8" |
| 4 | Mauro Finetto (ITA) | Southeast | + 8" |
| 5 | Diego Ulissi (ITA) | Lampre-Merida | + 14" |
| 6 | Radoslav Rogina (CRO) | Adria Mobil | + 15" |
| 7 | Salvatore Puccio (ITA) | Team Sky | + 32" |
| 8 | Jan Polanc (SLO) | Lampre-Merida | + 44" |
| 9 | Simone Stortoni (ITA) | GW Erco Shimano | + 51" |
| 10 | Alexander Foliforov (RUS) | RusVelo | + 53" |

## Referències

* ↑ «General Classification». procyclingstats.com, 21-06-2015 [Consulta: 22 juny 2015].
* 1 2 «Stage 4 » Roga?ka Slatina › Novo mesto (165.5k)». procyclingstats.com [Consulta: 22 juny 2015].
* ↑ «Stage 1 (ITT) » Ljubljana › Ljubljana (8.8k)». procyclingstats.com, 18-06-2015 [Consulta: 22 juny 2015].
* ↑ «Stage 2 » Skofja Loka › Kocevje (182k)». procyclingstats.com, 18-06-2015 [Consulta: 22 juny 2015].
* ↑ «Stage 3 » Dobrovnik › Trije Kralji (178.5k)». procyclingstats.com, 18-06-2015 [Consulta: 22 juny 2015].

## Enllaços externs

* Web oficial Arxivat 2007-10-20 a Wayback Machine. (eslovè)
# Reid Hope King

Reid Hope King és una concentració de població designada pel cens dels Estats Units a l'estat de Texas. Segons el cens del 2000 tenia 802 habitants.

## Demografia

Segons el cens del 2000, Reid Hope King tenia 802 habitants, 194 habitatges, i 174 famílies. La densitat de població era de 1.032,2 habitants/km².
Dels 194 habitatges en un 56,2% hi vivien nens de menys de 18 anys, en un 62,4% hi vivien parelles casades, en un 22,7% dones solteres, i en un 10,3% no eren unitats familiars. En el 8,2% dels habitatges hi vivien persones soles el 3,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 4,13 i el nombre mitjà de persones que vivien en cada família era de 4,38.
Per edats la població es repartia de la següent manera: un 38,3% tenia menys de 18 anys, un 13,2% entre 18 i 24, un 23,6% entre 25 i 44, un 18,3% de 45 a 60 i un 6,6% 65 anys o més.
L'edat mediana era de 24 anys. Per cada 100 dones de 18 o més anys hi havia 88,2 homes.
La renda mediana per habitatge era de 19.732 $ i la renda mediana per família de 25.865 $. Els homes tenien una renda mediana de 13.657 $ mentre que les dones 12.143 $. La renda per capita de la població era de 8.845 $. Aproximadament el 38,8% de les famílies i el 41,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Reid Hope King». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 12 agost 2010].
* ↑ «Geographic Comparison Table- Reid Hope King». American Fact Finder. Oficina del Cens dels Estats Units, 12-01-2010. Arxivat de l'original el 2011-06-06. [Consulta: 12 agost 2010].
# Ommeray

Ommeray és un municipi francès, situat al departament del Mosel·la i a la regió del Gran Est. L'any 2007 tenia 101 habitants.

## Demografia
### Població

El 2007 la població de fet d'Ommeray era de 101 persones. Hi havia 48 famílies, de les quals 16 eren unipersonals (16 dones vivint soles i 16 dones vivint soles), 16 parelles sense fills, 12 parelles amb fills i 4 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 64 habitatges, 47 eren l'habitatge principal de la família, 7 eren segones residències i 9 estaven desocupats. 61 eren cases i 3 eren apartaments. Dels 47 habitatges principals, 42 estaven ocupats pels seus propietaris, 4 estaven llogats i ocupats pels llogaters i 1 estava cedit a títol gratuït; 7 tenien tres cambres, 14 en tenien quatre i 26 en tenien cinc o més. 27 habitatges disposaven pel capbaix d'una plaça de pàrquing. A 23 habitatges hi havia un automòbil i a 15 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Ommeray el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 1 | 85 a 89 | 3 |
| 0 | 80 a 84 | 1 |
| 6 | 75 a 79 | 6 |
| 7 | 70 a 74 | 8 |
| 5 | 65 a 69 | 6 |
| 2 | 60 a 64 | 3 |
| 0 | 55 a 59 | 1 |
| 1 | 50 a 54 | 1 |
| 4 | 45 a 49 | 0 |
| 6 | 40 a 44 | 5 |
| 4 | 35 a 39 | 3 |
| 3 | 30 a 34 | 5 |
| 0 | 25 a 29 | 2 |
| 3 | 20 a 24 | 1 |
| 2 | 15 a 19 | 3 |
| 4 | 10 a 14 | 2 |
| 3 | 5 a 9 | 2 |
| 4 | 0 a 4 | 3 |

## Economia

El 2007 la població en edat de treballar era de 53 persones, 42 eren actives i 11 eren inactives. De les 42 persones actives 39 estaven ocupades (22 homes i 17 dones) i 3 estaven aturades (1 home i 2 dones). De les 11 persones inactives 2 estaven jubilades, 5 estaven estudiant i 4 estaven classificades com a «altres inactius».

### Activitats econòmiques

L'any 2000 a Ommeray hi havia 3 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* Résumé statistique Fitxa resum de dades estadístiques d'Ommeray a l'INSEE.
* Évolution et structure de la population Fitxa amb el detall de dades d'Ommeray a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Haripur (ciutat del Pakistan)

Haripur (en urdú ہری پور) és una ciutat de Pakistan a la Província de la Frontera del Nord-oest, capital del districte d'Haripur, a 65 km d'Islamabad i 35 km d'Abbottabad, en un altiplà a la vora del riu Dor. La població el 1998 era de 59.902 habitants.

## Història

Haripur fou construït com a fortalesa militar (rodejada de muralles) el 1822 pel general sikh sardar Hari Singh Nalwa, del que va agafar el nom. Hari Singh Nalwa fou nomenat per Ranjit Singh com a segon nazim de Hazara com substitut del primer nazim Amar Singh Majithia que fou assassinat pel poble a Nara. Quan el territori fou annexionat pels britànics el 1849 va esdevenir la capital del districte d'Hazara fins al 1853 quan fou traslladada a Abbottabad. Va esdevenir municipalitat el 1867.
Entre els monuments destaca l'obelisc dedicat al coronel Canara, un oficial europeu de l'artilleria sikh, mort el 1848 defensant-se només amb una pistola de mà dels rebels de Chattar Singh. El 1851 el 4th regiment de Bateria de Muntanya Hazara fou aixecat al districte pel major Abbot per defensar la zona i va operar en diverses campanyes a la província
La població el 1901 era de 5.578 habitants. La llengua comuna és el hindko, combinació del panjabi, potohari, gojri i urdú. Haripur fou un dels cinc districte que va formar la divisió d'Hazara abolida el 2000 (els altres foren Abbottabad, Mansehra, Batagram i Kohistan).

## Personatges

* Ayub Khan, ex President de Pakistan
* Raja Sikander Zaman, ex ministre en cap de la Província de la Frontera del Nord-oest

## Bibliografia

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.

## Notes

* ↑ Maharaja Ranjit Singh’s Subjugation of North Western Frontier - Kirpal Singh
* ↑ «Indian Army Mountain Artillery». Arxivat de l'original el 2012-07-03. [Consulta: 20 setembre 2009].
# Pericoma squamitarsis

Pericoma squamitarsis és una espècie d'insecte dípter pertanyent a la família dels psicòdids que es troba a Sud-amèrica: Xile.

## Referències

* ↑ uBio (anglès)
* 1 2 Catalogue of Life (anglès)
* ↑ uBio (anglès)
* ↑ Global Species Arxivat 2016-03-03 a Wayback Machine. (anglès)
# Coll Pregon

«Coll Pregon» té aquests significats:
* Coll Pregon, collada del terme municipal de Molló, a la comarca catalana del Ripollès.
* Coll Pregon, collada del terme comunal de la Menera, a la comarca del Vallespir.
* Coll Pregon, collada en el límit dels termes municipal de Maçanet de Cabrenys, de la comarca de l'Alt Empordà i comunal de Sant Llorenç de Cerdans, a la comarca del Vallespir.
* Coll Pregon, collada del terme comunal de Prats de Molló i la Presta, de la comarca del Vallespir
* Coll Pregon, coll de muntanya entre els termes municipals de Camprodon, de la comarca del Ripollès i el terme comunal de Prats de Molló i la Presta, de la comarca del Vallespir
* Coll Pregon, coll entre els municipis de Viladrau (Osona) i Montseny (Vallès Oriental) al costat del Matagalls
# Resolució 1885 del Consell de Seguretat de les Nacions Unides

La Resolució 1885 del Consell de Seguretat de les Nacions Unides fou adoptada per unanimitat el 15 de setembre de 2009. Preocupat per les amenaces a l'estabilitat a Libèria i a la subregió, en particular el tràfic de drogues, el tràfic d'armes i el crim organitzat, el Consell va decidir ampliar el mandat de la Missió de les Nacions Unides a Libèria (UNMIL) fins al 30 de setembre de 2010, autoritzant-la a prestar assistència al govern de Libèria a organitzar les eleccions generals i presidencials de 2011.
Per recomanació del Secretari General, el Consell també aplicarà la tercera fase de la retirada de la UNMIL, d'octubre de 2009 a maig de 2010, repatriant 2.029 efectius militars, de tal manera que només quedarà una força militar de 8.202 efectius, inclosos 250 en el Tribunal Especial de Sierra Leone, i mantenint el component policial en la seva força actual, i si cal, podrà reorganitzar temporalment les tropes entre la UNMIL i l'Operació de les Nacions Unides a Costa d'Ivori (UNOCI).

## Referències

* ↑ «Security Council Extends Mandate of Liberia Mission until 30 September 2010, Unanimously Adopting Resolution 1885 (2009)». United Nations, 15-09-2009.

## Vegeu també

* Llista de resolucions del Consell de Seguretat de les Nacions Unides 1801 a la 1900 (2008 - 2009)

## Enllaços externs

* PDF Text de la Resolució a UN.org
# PGN

PGN té els següents significats:
* Partido Galeguista Nacionalista, partit polític històric de Galícia
* Portable Game Notation, format ASCII usat per a gravar partides d'escacs informàticament
* PGN també és l'acrònim del peptidoglicà, heteropolímer que esdevé el component principal de la paret bacteriana
# Reid Hoffman

Reid G. Hoffman nascut el 5 d'agost de 1967 a Stanford, California, i criat a Berkeley, és un empresari estatunidenc, conegut per ser el fundador de LinkedIn, una xarxa social, útil sobretot per a connexions de negocis i recerca de feina.

## Estudis

Va assistir a l'escola secundària de Putney i es va graduar a la Universitat Stanford el 1990, on va guanyar una beca Marshall i un premi Dinkelspiel. També va ser premiat amb un mestratge en filosofia per la Universitat d'Oxford l'any 1993.

## Trajectòria professional

Després de treballar per a Apple Computer i Fujitsu en la gestió de productes, Hoffman va fundar la seva primera empresa, SocialNet.com, un servei de cites en línia. A la vegada que treballava amb SocialNet, va passar a formar part de la junta directiva que va fundar PayPal, servei electrònic de transferència de diners, per després acabar unint-s'hi com a treballador a jornada completa. L'any 2002, Ebay va adquirir PayPal, fet que va impulsar que Hoffman ocupes el lloc de vicepresident executiu de l'empresa. Més tard, va convertir-se en un dels principals inversors de Silicon Valley. El mateix any, Hoffman va constituir l'empresa LinkedIn des del menjador de casa. Però no va ser fins al Maig del 2003 que aquesta es va fer publica. El primer mes de vida va comptar amb 4500 usuaris.

## Actualment

En aquests moments LinkedIn compta amb més de 90 milions d'usuaris. Tot això l'ha dut a esdevenir l'accionista més actiu de l'última dècada als Estats Units d'Amèrica. Sense anar més lluny Hoffman va organitzar la reunió entre Mark Zuckerberg (creador de la xarxa social Facebook) i Peter Thiel (inversor principal de Facebook). Fruit d'aquesta reunió Hoffman va ser present a la primera fase d'inversions de Facebook. Actualment també forma part del consell administrador de Mozilla i Zynga entre d'altres.

## Referències

* ↑ Brian Solomon. «Reid Hoffman». Forbes.
* ↑ «Billionaire Linked In Founder’s first paid gig was as a 12 year old game developer at my company», 15-06-2016.
* ↑ «Reid Hoffman Revealed: Bloomberg Gamechangers». Bloomberg Television [Consulta: 15 desembre 2012].
* ↑ Rusli, Evelyn «A King of Connections Is Tech's Go–To Guy». The New York Times, 05-11-2011 [Consulta: 15 desembre 2012].
* ↑ «LinkedIn: About». LinkedIn. [Consulta: 20 novembre 2014].
* ↑ «Reid Hoffman: Partner». Greylock Partners. Arxivat de l'original el 29 de novembre 2014. [Consulta: 20 novembre 2014].

## Enllaços externs

* Reid Hoffman - Lloc web oficial
* The Alliance book website